Esports destinarà més de 605.000 euros a subvencions per a la promoció de l'esport i el seu foment en edat escolar
09 d’abril 2025

![](/media/34pjnbnk/img_0805_c.jpg?width=850&height=566.6666666666666)

La Regidoria d'Activitat Física, Salut i Esports ha publicat dos convocatòries de sengles programes de subvencions que es concedixen en règim de concurrència competitiva. Un, destinat a la promoció de l'esport per a l'any 2025, i un altre destinat al foment de l'esport en edat escolar per al curs 2025-2026.

Les bases de les ordenances i l'acord de la Junta de Govern Local (JGL) es poden consultar [al web de l'Ajuntament de Sagunt](https://aytosagunto.es/sede/es/subvenciones-becas-y-premios/).

El regidor d'Activitat Física, Salut i Esports, Javier Timón, ha explicat: “Com a novetat, este exercici hem incrementat la quantia destinada al programa de Promoció de l'Esport en un 2 %, mentre que els mòduls del programa de Foment de l'Esport en Edat Escolar els hem incrementats en un 33 %, inclosos els costos socials de la contractació dels monitors i monitores per part de les entitats beneficiàries, demostrant així el nostre ferm compromís de suport a les nostres entitats esportives i a la promoció de l'esport de base de manera adaptada i inclusiva”.

**Promoció de l'Esport per a l'any 2025**

El **termini** per a presentar els projectes objecte de la subvenció començarà a comptar hui i acabarà el 26 de maig. L'import total destinat al programa és de **239.700 €**. Este programa va dirigit a les entitats esportives, esportistes individuals, organització d'esdeveniments esportius i d'activitats formatives de caràcter esportiu.

Els diferents interessats podran presentar els seus projectes que tinguen cabuda en alguna de les **línies subvencionables**: la línia 1, relativa a la participació en competició federada, es dividix en els següents subprogrames: línia 1.1, ajudes destinades a fomentar l'activitat ordinària i de funcionament en competició federada de les entitats deportives; línia 1.2, ajudes destinades a fomentar l'activitat ordinària en competició federada d'esportistes individuals. La línia 2, relativa a l'organització d'esdeveniments esportius; la línia 3, relativa a l'organització d'activitats formatives de caràcter esportiu; i la línia 4, relativa a la promoció de la integració dels col·lectius de la diversitat a través de l'activitat física i l'esport.

Els requisits per a poder adquirir la condició de beneficiari estan en la base segona de l'ordenança reguladora. Per a **més informació** es poden consultar les [bases de l'ordenança reguladora](https://aytosagunto.es/media/zi1dghxw/ordbases_deportes.pdf) i [l'acord de la JGL](https://aytosagunto.es/media/tttp1lns/ac-jgl-convocatoria-anual-subvenciones-en-cc-en-materia-de-promoci%C3%B3n-deporte-2025.pdf).

**Foment de l'Esport en Edat Escolar per al curs 2025-2026**

En relació amb esta convocatòria, el **termini** per a presentar els projectes comença també hui i conclou el 26 de maig. L'import total destinat al programa és de **366.282 €**, i s'inclouen els costos socials perquè els monitors siguen contractats per les entitats beneficiàries de les subvencions.

Els esports queden classificats en els següents: esport competitiu, esport adaptat i esport participatiu. Així mateix, la tipologia dels mòduls a la qual poden optar els beneficiaris està en el punt quart de l'acord de la convocatòria.

També es modifiquen les titulacions requerides perquè els monitors puguen assumir els mòduls. Les titulacions estan en l'annex I de l'acord. Els requisits per a poder adquirir la condició de beneficiari estan recollits en la base segona de l'ordenança reguladora.

Per a **més informació** podeu consultar les [bases de l'ordenança reguladora](https://aytosagunto.es/media/20tejvp3/ordenanza-pdee.pdf) i [l'acord de la JGL](https://aytosagunto.es/media/thudvz1m/ac-jgl-convocatoria-subvenciones-en-cc-en-materia-del-programa-deporte-edad-escolar-curso-2025-2026.pdf).

*   [](http://www.facebook.com/sharer.php?u=https://aytosagunto.es/va/actualitat/2025-04-09-esports-destinara-mes-de-605-000-euros-a-subvencions-per-a-la-promocio-de-l-esport-i-el-seu-foment-en-edat-escolar/ "Facebook")
*   [](http://twitter.com/share?url=https://aytosagunto.es/va/actualitat/2025-04-09-esports-destinara-mes-de-605-000-euros-a-subvencions-per-a-la-promocio-de-l-esport-i-el-seu-foment-en-edat-escolar/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-04-09-esports-destinara-mes-de-605-000-euros-a-subvencions-per-a-la-promocio-de-l-esport-i-el-seu-foment-en-edat-escolar/ "Linked In")
*   [](mailto:?body=https://aytosagunto.es/va/actualitat/2025-04-09-esports-destinara-mes-de-605-000-euros-a-subvencions-per-a-la-promocio-de-l-esport-i-el-seu-foment-en-edat-escolar/)